कच्चा तेल 99 डॉलर प्रति बैरल से नीचे आया  
वैश्विक बाजार में अन्य मुद्राओं की तुलना में डॉलर की मजबूती से सोमवार को कच्चे तेल की कीमतें 99 डॉलर प्रति बैरल से नीचे आ गईं।
वैश्विक बाजार में अन्य मुद्राओं की तुलना में डॉलर की मजबूती से सोमवार को कच्चे तेल की कीमतें 99 डॉलर प्रति बैरल से नीचे आ गईं।  न्यूयार्क मर्केंन्टाइल एक्सचेंज में कच्चे तेल का जून माह में होने वाला अनुबंध 84 सेंट की गिरावट के साथ 98.81 डॉलर प्रति बैरल पर आ गया। शुक्रवार को यह 99.65 डॉलर प्रति बैरल पर बंद हुआ था।  इसी प्रकार लंदन के आईसीई फ्यूचर एक्सचेंज में ब्रेंट कच्चे तेल का जून सौदा भी 44 सेंट की गिरावट के साथ 113.39 बैरल प्रति डॉलर पर आ गया।  उल्लेखनीय है कि इस माह की शुरुआत में कच्चे तेल की कीमतें 30 माह की सर्वाधिक ऊंचाई 115 डॉलर प्रति बैरल पर पहुंच गयी थीं। रिटरबुश एंड एसोसिएट्स ने एक रपट में कहा, कच्चे तेल की कीमतें लगातार गिर रही हैं। हमें अभी भी कच्चे तेल और डालर के बीच परस्पर प्रतिकूल घटबढ का रुख दिखाई दे रहा है।